UNO / Uno / pressemeddelelse – Tivoli

TIL PRESSEN 10-06-2011

# Interaktiv boldvæg i Tivoli

### Der bliver driblet og sparket efter alle kunstens regler i weekenden den 11.-12. juni i Tivoli. En af attraktionerne bliver en interaktiv boldvæg, som alle kan prøve.

Under overskriften ”Brug bolden i Tivoli” fløjter den gamle have gang i en weekend med et væld af aktiviteter. Der bliver fodboldturnering, opvisning, underholdning og meget mere. Og en af stjernerne bliver en såkaldt interaktiv boldvæg, der gør det muligt for alle havens gæster at afprøve træfsikkerhed og boldkunnen.

"Vi er stolte over, at Tivoli har valgt at tage den nyeste teknologi i brug til den store weekend med bolden i fokus,” siger Kenneth Lyngsøe, administrerende direktør for Uno Koncept, som leverer boldvæggen. "Vi sprang til med det samme og glæder os over, at så mange får mulighed for at prøve væggen.”

Den interaktive boldvæg – Sutu Mini – blander den elektronik med lys og lyde, så alle piger og drenge kan teste deres boldøje og fodboldevner, skyde til måls og udfordre deres venner. Boldvæggen har fire aktive felter, der giver feedback, når man rammer. Og den kan bruges til forskellige udfordringer og spil.

"Jeg er ikke i tvivl om, at det bliver en sjov udfordring for børn og måske også deres forældre. Der vil helt sikkert blive kæmpet bravt, og det vil ske helt uden røde kort og tacklinger," slutter Kenneth Lyngsøe fra Uno.

For yderligere information:

Sara Eklund, marketingchef, Uno Koncept A/S

70 20 60 70, 23 29 25 55, e-mail: se@uno.dk

Kenneth Lyngsøe, adm. direktør, Uno Koncept A/S

70 20 60 70, 21 29 60 71, e-mail: kl@uno.dk

*Uno Koncept A/S er en danskejet virksomhed, der forhandler legeredskaber, parkudstyr og udendørs fitness fra flere af Europas største og førende producenter. Virksomheden er etableret i 2004 og har siden starten haft fokus på at yde vores kunder enestående sortiment, rådgivning, kvalitet og service. UNO er udtryk for en filosofi, hvor vi i ét og alt går efter de enestående løsninger. Vi yder en unik service og ser hver opgave som en enkeltstående udfordring, der skal have individuel behandling. Derfor er vores navn ikke tilfældigt valgt. Det er ikke grebet ud af luften, men er selve essensen af vores forretning.*